CELEX: 62011TA0200
Language: sl
Date: 2013-05-28 00:00:00
Title: Zadeva T-200/11: Sodba Splošnega sodišča z dne 28. maja 2013 – Al Matri proti Svetu (Skupna zunanja in varnostna politika — Omejevalni ukrepi proti nekaterim osebam in subjektom ob upoštevanju razmer v Tuniziji — Zamrznitev sredstev — Neobstoj pravne podlage)

3.8.2013   
            
            
               SL
            
            
               Uradni list Evropske unije
            
            
               C 225/69
            
         Sodba Splošnega sodišča z dne 28. maja 2013 – Al Matri proti Svetu
   (Zadeva T-200/11) (1)
   
   (Skupna zunanja in varnostna politika - Omejevalni ukrepi proti nekaterim osebam in subjektom ob upoštevanju razmer v Tuniziji - Zamrznitev sredstev - Neobstoj pravne podlage)
   2013/C 225/152
   Jezik postopka: angleščina
   
      Stranke
   
   
      Tožeča stranka: Fahed Mohamed Sakher Al Matri (Doha, Katar) (zastopnika: M. Lester, barrister, in G. Martin, solicitor)
   
      Tožena stranka: Svet Evropske unije (zastopnika: M. Bishop in I. Gurov, zastopnika)
   
      Intervenientki v podporo tožene stranke: Evropska komisija (zastopnika: A. Bordes in M. Konstantinidis, zastopnika); in Republika Tunizija (zastopnik: W. Bourdon, odvetnik)
   
      Predmet
   
   Predlog za razglasitev ničnosti, prvič, Izvedbenega Sklepa Sveta 2011/79/SZVP z dne 4. februarja 2011 o izvajanju Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji (UL L 31, str. 40), drugič, Uredbe Sveta (EU) št. 101/2011 z dne 4. februarja 2011 o omejevalnih ukrepih zoper nekatere osebe, subjekte in organe glede na razmere v Tuniziji (UL L 31, str. 1) in, tretjič, Sklepa Sveta 2012/50/SZVP z dne 27. januarja 2012 o spremembi Sklepa 2011/72/SZVP (UL L 27, str. 11) v delu, v katerem se ti akti nanašajo na tožečo stranko.
   
      Izrek
   
   
               1.
            
            
               Izvedbeni Sklepa Sveta 2011/79/SZVP z dne 4. februarja 2011 o izvajanju Sklepa 2011/72/SZVP o omejevalnih ukrepih proti nekaterim osebam in subjektom ob upoštevanju razmer v Tuniziji in Uredba Sveta (EU) št. 101/2011 z dne 4. februarja 2011 o omejevalnih ukrepih zoper nekatere osebe, subjekte in organe glede na razmere v Tuniziji se razglasita za nična v delu, v katerem se nanašata na Faheda Mohameda Sakherja Al Matrija.
            
         
               2.
            
            
               Učinki Izvedbenega sklepa 2011/79 se glede F. Al Matrija ohranijo do takrat, ko začne učinkovati razglasitev ničnosti Uredbe št. 101/2011 v delu, v katerem se nanaša na F. Al Matrija.
            
         
               3.
            
            
               O preostanku tožbe ni treba odločati.
            
         
               4.
            
            
               Svet Evropske unije poleg svojih stroškov nosi tudi stroške F. Al Matrija.
            
         
               5.
            
            
               Evropska komisija in Republika Tunizija nosita svoje stroške.
            
         
      (1)  UL C 160, 28.5.2011.